**Referat fra bestyrelsesmøde i UdeskoleNet**

**10. december 2013 på Steno Center for Sundhedsfremme**

*Tilstede: Peter Bentsen, Lars Hansen, Laura Lundager Jensen, Karen Barfod, Franz Holmberg, Malene Bendix (ref).*

**Konference ”Naturvejledning, Udeskole og Skolereform 2014”**

Malene: Planlægning kører planmæssigt i den lille gruppe som består af Johnny Krog fra Strandgaardskolen i Ishøj, Jes Aagaard fra Naturvejlederforeninge, Thomas fra Friluftsrådet og Malene fra Skoven i Skolen og UdeskoleNet. Desværre har Bjørn Tordsson netop meldt afbud som oplægsholder pga. sygdom. Vi vil gerne have et andet forskningsbaseret oplæg og har derfor spurgt TEACH OUT.

Peter: Peter Bentsen eller Erik Mygind vil gerne træde til med et oplæg, som samler den forskningsbaserede viden der findes på området – og fortæller om, hvad TEACH OUT vil undersøge.

* Karen: TEACHOUT´s phd-studerende vil også gerne deltage med en workshop.
* Frans: Jægerforbundet vil også gerne deltage med en workshop.
* Alle: UdeskoleNet vil gerne deltage med en workshop.?+ med et bord hvor vi står og deler foldere ud og fortæller. Karen B tager en dug med. Lars trykker folderen + indbydelse til næste møde?

Vi har aftalt med redaktionen for magasinet Naturvejleder, at de udgiver et blad, som både er konferencerapport og idekatalog. Peter og TEACH OUT vil gerne bidrage, hvis de får deadline.

**Bestyrelsen konstituerer sig**

Vi snakker frem og tilbage og finder ud af:

* Formand: Karen Barfod
* Næstformand: Franz Holmgren
* Kasserer: Lars Hansen (vil dog gerne have hjælp)
* Sekretær: Malene B.
* Peter Bentsen
* Laura Lundager
* Jacob Bahn
* Sofie Schmidt
* Dorte Vind
* Jan Wilkens.

**Evaluering af sidste møde**

Karen, Franz og Lars: Det gik godt. Første dag var bedst. Supergode diskussioner og aktiviteter. Det blev dog sent. Anden dag: Gode workshops, fint oplæg med en noget andet vinkel end vi plejer, lidt utjekket styring..

Nyt: 1 workshop i stedet for to => tid til refleksion og diskussion af egen praksis.

Der skete for lidt til sidst i mødet– folk begyndte at sive. Måske var det også for sent at slutte.

Frans: Mødet har samlet alle som arbejder med udeskole i Syddjurs Kommune, så der er startet et netværk (Karen siger: man kan faktisk se diskussionerne på udeskolenets facebookside, det ser godt ud)

Vi prøver at tage hensyn til alle erfaringer i planlægning af næste møde.

**Næste møde i Fredensborg**

Værter er Skolen i Virkeligheden og Naturskolen i Fredensborg Kommune. Karen, Lars og Malene tog til Humlebæk i formiddag og har fotos med fra naturskolen på Planteavlsstationen + Krogerup Avlsgaard, Årstiderne, Haver til Maver osv.

**Forslag til Program**

8.30: Ankomst, kaffe og morgenbolle

9.00: Velkomst ved Skolen i Virkeligheden og lille fortælling om det sted vi er (v. Jan Wilkens, Naturskolen i Fredensborg + hvem Jan?) + sang

9.30: Space and place – perspectives on outdoor teaching and learning

v. Emilia Fägerstem, forsker i udeskole og matematik, Linkjøbing Universitet

10.30: Refleksion – evt. mens vi går ud (?)

10.45: Fælles udeskoleaktiviteter ude

11.30: Hvad er god udeskole?

Oplæg til fælles refleksion og debat om vores syn på udeskole og praksis ved Karen B.

12.00: Frokost

12.45: Transport til workshops

13.00: Workshops Vi skal tænke på, at der er mange muligheder lige omkring mødestedet. Kan vi begrænse transporten til max 1,2 km til fods, max 10 min i bil? Da vi jo arbejder med STEDETS betydning, er det en skam hvis vi kører for langt væk…..

* Haver til maver. Se på haver og lav mad ved Peter Laxdal, titel, arbejdssted.
* Den lille havfrue på Bjerre strand (dansk + Ipad) ved navn, titel, arbejdssted.
* Klimaplanteskole på Planteavlsstationen ved navn, titel, arbejdssted.
* Louisianas udeskoletilbud ved navn, titel, arbejdssted.
* Øresundsakvariets udeskoletilbud ved navn, titel, arbejdssted.

14.30: Generalforsamling

15.00: Tak for i dag

*(Der er, som I måske bemærker, lavet et par små forandringer i forhold til oplægget. Vi fik flere ideer undervejs – og de er forsøgt indlagt. Lars må tage sin kaffe før mødet går i gang, hvis vi skal have tid til det hele – og holde godt fast på kop og termokande).*

**Fordeling af opgaver til næste møde:**

Lars Laver smart tilmeldingsmetode

Dorte Laver indbydelse + står for refleksion over Emilias oplæg

Jan (UHA du har meget – råb gerne om hjælp): Aftale med lokaler. Lave kort så folk kan finde workshopstederne. Aftale med workshopholderene (NB: forventer de honorar? Vi bør have et budget). Aftale frokost. Aftale hvem der siger velkomst (skal vi ikke have en lille sang også?). Jan du har travlt, da Lars og Dorte ikke kan lave deres før du er færdig……

Franz: Hjælper Jan

Karen kontakter Emilia Fagerstem. Laver lille oplæg om forskellige ”typer” af udeskole til at starte diskussionen – herunder vores egen definition fra 2008.. (mon den skal revideres….)

Malene Tager referat

**Opgaver der ikke er fordelt angående mødet:**

Fælles udeskoleaktiviteter for alle deltagere udenfor i ca 20-25 minutter (lege, der perspektiveres, handlinger der er knyttet til fag… andet?)

Generalforsamlingen: indkaldelse, program, ordstyrer

**TEACH OUT**

Peter fortæller hvor projektet står lige nu. De rekrutterer skoler og kommuner, sætter phd-studerende i gang, diskuterer forsøgsdesign. Vi andre skyder ind med spørgsmål. Spændende diskussioner.

**Skolereform 2014**

Hvordan forholder vi os som forening? Skal UdeskoleNet byde ind med noget? Kan vi hjælpe de skoler og lærere, som gerne vil arbejde med udeskole?

* Kan vi bruge vores to møder?
* Skulle vi udbyde et særligt udeskolekursus 1 gang om året, for skoler og lærere som vil klædes godt på?
* Skulle vi udbyde et særligt møde/kursus for lokale kursusudbydere, som læreruddannelser, naturvejledere, museer m.fl., som diskuterer og reflekterer over hvordan vi bedst klæder lærere og skoler på til udeskole + diskuterer og reflekterer over udeskolebegrebet?

Metropol, VIA m.fl. lærer- og pædagoguddannelser tilbyder efteruddannelseskurser.

Skovskolen tilbyder pædagogisk diplomuddannelse, som Niels Ejby Ernst tegner.

Konklusion indtil videre:

* Vi åbner debatten om hvad god udeskole er på næste møde.
* Vi kan bruge flere små oplæg fra os selv på møderne – da vi faktisk ved en del.
* Vi har mere end nok at lave alle sammen – og skal måske ikke sætte for meget mere i søen lige nu.

**Næste møder:**

Vi ser om vi kan arrangere et lille møde (hor Malene bare ligger besvimet hen) om eftermiddagen den 17. januar eller om aftenen den 16. januar. Foreløbigt ser det ud til at Malene, Lars, Karen og evt Franz kommer til konferencen.

Karen B laver doodle til:

* Skypemøde med alle og særligt Jan om UdeskoleNetsmøde i foråret, og eventuelle forslag til UdeskoleNetsmøde i efteråret (nogen der kan huske noget…?)
* Næste bestyrelsesmøde(slut februar start marts)
* Næste møde i UdeskoleNet (efterår 2014)